ประกาศกระทรวงการคลัง ประกาศกระทรวงการคลังเรื่องหลักเกณฑ์ วิธีการ และเงื่อนไขในการขออนุญาตจัดตั้งธนาคารพาณิชย์ อาศัยอำนาจตามความในมาตรา๕ แห่งพระราชบัญญัติการธนาคารพาณิชย์ พ.ศ. ๒๕๐๕ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ. ๒๕๒๒รัฐมนตรีว่าการกระทรวงการคลังกำหนดหลักเกณฑ์ วิธีการและเงื่อนไขในการขออนุญาตจัดตั้งธนาคารพาณิชย์ไว้ ดังต่อไปนี้ข้อ ๑ ให้ประกาศกระทรวงการคลัง เรื่องการขออนุญาตจัดตั้งธนาคารที่จำกัดขอบเขตธุรกิจ ลงวันที่ ๒๘ ธันวาคม พ.ศ. ๒๕๔๑และที่แก้ไขเพิ่มเติม คงมีผลบังคับใช้ต่อไปเฉพาะกับธนาคารพาณิชย์ที่ได้รับอนุญาตตามประกาศดังกล่าวก่อนวันที่ประกาศนี้มีผลใช้บังคับหมวด๑บททั่วไป ข้อ ๒ ในประกาศนี้ธนาคารพาณิชย์หมายความว่า ธนาคารพาณิชย์ตามกฎหมายว่าด้วยการธนาคารพาณิชย์แต่ไม่หมายความรวมถึงสาขาของธนาคารต่างประเทศธนาคารพาณิชย์เพื่อรายย่อยหมายความว่า ธนาคารพาณิชย์ที่ได้รับอนุญาตให้ประกอบการธนาคารพาณิชย์โดยมีเงื่อนไขห้ามประกอบธุรกิจเกี่ยวกับปัจจัยชำระเงินต่างประเทศเว้นแต่ได้รับอนุญาตจากรัฐมนตรีและห้ามประกอบธุรกิจที่เกี่ยวข้องกับตราสารอนุพันธ์เว้นแต่จะเป็นการป้องกันความเสี่ยงสำหรับตนเองรวมทั้งมีเงื่อนไขกำหนดให้บริการได้เฉพาะแก่ประชาชนรายย่อยและวิสาหกิจขนาดกลางและขนาดย่อมตามคำจำกัดความที่ธนาคารแห่งประเทศไทยกำหนดและจำกัดวงเงินการให้สินเชื่อลูกหนี้แต่ละรายดังนี้ก.ให้สินเชื่อแก่ลูกหนี้ที่เป็นประชาชนรายย่อยต่อรายได้ไม่เกินวงเงินร้อยละ ๐.๐๕ของเงินกองทุนชั้นที่ ๑ ในกรณีที่เป็นสินเชื่อที่ไม่มีหลักประกัน และร้อยละ ๑ของเงินกองทุนชั้นที่ ๑ ในกรณีที่เป็นสินเชื่อที่มีหลักประกันข.ให้สินเชื่อแก่วิสาหกิจขนาดกลางและขนาดย่อมต่อรายได้ไม่เกินร้อยละ ๑๐ของเงินกองทุนชั้นที่ ๑บริษัทหมายความว่า บริษัทเงินทุน บริษัทเงินทุนหลักทรัพย์ หรือบริษัทเครดิตฟองซิเอร์สถานบันการเงินหมายความว่า ธนาคารพาณิชย์ บริษัทเงินทุน บริษัทเงินทุนหลักทรัพย์บริษัทเครดิตฟองซิเอร์สาขาของธนาคารต่างประเทศที่ได้รับอนุญาตให้ประกอบการธนาคารพาณิชย์และหมายความรวมถึงกิจการวิเทศธนกิจเงินกองทุนสุทธิหมายความว่า เงินกองทุนหลังหักค่าเผื่อหนี้สูญหรือหนี้สงสัยจะสูญค่าเผื่อการลดราคา ค่าเผื่อการด้อยค่า ค่าเผื่อการปรับมูลค่าสำหรับสินทรัพย์ที่สังสัยว่าจะไม่มีราคาหรือเรียกคืนไม่ได้ตามประกาศธนาคารแห่งประเทศไทยว่าด้วยสินทรัพย์ที่ไม่มีราคาหรือเรียกคืนไม่ได้และสินทรัพย์ที่สงสัยว่าจะไม่มีราคาหรือเรียกคืนไม่ได้และตามผลการตรวจสอบของพนักงานเจ้าหน้าที่หรือผู้ตรวจการธนาคารพาณิชย์สินทรัพย์ด้อยคุณภาพหมายความว่า สินทรัพย์จัดชั้นต่ำกว่ามาตรฐานสินทรัพย์จัดชั้นสงสัยสินทรัพย์จัดชั้นสงสัยจะสูญ สินทรัพย์จัดชั้นสูญมูลค่าตามบัญชีสุทธิของหุ้นที่ไม่ได้จดทะเบียนในตลาดหลักทรัพย์และมูลค่าปัจจุบันสุทธิของตราสารหนี้ที่ได้รับจากการปรับโครงสร้างหนี้มูลค่าตามบัญชีสุทธิของทรัพย์สินรอการขายมูลค่าตามบัญชีสุทธิของสินเชื่อและทรัพย์สินรอการขายที่โอนไปบริษัทบริหารสินทรัพย์ในเครือและสินทรัพย์ที่มีแนวโน้มว่าจะมีความเสียหายตามผลการตรวจสอบของพนักงานเจ้าหน้าที่หรือผู้ตรวจการธนาคารพาณิชย์ทั้งนี้ ให้หักด้วยสำรองจากสินทรัพย์จัดชั้นสงสัยจะสูญและสินทรัพย์จัดชั้นสูญสินทรัพย์รวมหมายความว่า สินทรัพย์ทั้งสิ้นบวกเงินสำรองหักด้วยสำรองจากสินทรัพย์จัดชั้นสงสัยจะสูญและสินทรัพย์จัดชั้นสูญรัฐมนตรีหมายความว่า รัฐมนตรีว่าการกระทรวงการคลังข้อ ๓บริษัทสามารถขออนุญาตจัดตั้งธนาคารพาณิชย์ได้ตามหลักเกณฑ์วิธีการและเงื่อนไขตามประกาศนี้การขออนุญาตจัดตั้งธนาคารพาณิชย์ตามวรรคหนึ่งบริษัทจะขอจัดตั้งเป็นธนาคารพาณิชย์เพื่อรายย่อยก็ได้หมวด๒คุณสมบัติของผู้ที่สามารถยื่นคำขอจัดตั้งธนาคารพาณิชย์ ข้อ ๔ผู้ที่มีสิทธิยื่นคำขอจัดตั้งธนาคารพาณิชย์ต้องเข้าหลักเกณฑ์และมีคุณสมบัติดังต่อไปนี้๔.๑ เป็นบริษัทเงินทุนบริษัทเงินทุนหลักทรัพย์หรือบริษัทเครดิตฟองซิเอร์ที่เปิดดำเนินการอยู่ในวันที่ประกาศนี้มีผลใช้บังคับ๔.๒มีคุณภาพการจัดการจากผลการประเมินครั้งล่าสุดผ่านเกณฑ์ที่ธนาคารแห่งประเทศไทยกำหนดในด้านต่างๆ ดังต่อไปนี้ก.บทบาทและพฤติกรรมของกรรมการและผู้บริหารระดับผู้อำนวยการฝ่ายขึ้นไปข. การบริหารความเสี่ยงค.การดำเนินธุรกิจที่มีความเสี่ยงสูงง.โครงสร้างองค์กรและระบบงานจ.การควบคุมภายในและการตรวจสอบฉ.การปฏิบัติตามกฎระเบียบที่สำคัญช.การให้ความร่วมมือกับทางการซ.พฤติกรรมไม่ขัดต่อหลักธรรมาภิบาล๔.๓ดำรงเงินกองทุนสุทธิเป็นอัตราส่วนต่อสินทรัพย์เสี่ยงถ่วงน้ำหนักซึ่งคำนวณตามประกาศธนาคารแห่งประเทศไทยเรื่องการดำรงเงินกองทุนเป็นอัตราส่วนกับสินทรัพย์และภาระผูกพันของบริษัทเงินทุนและเรื่องการดำรงเงินกองทุนเป็นอัตราส่วนกับสินทรัพย์ของบริษัทเครดิตฟองซิเอร์แล้วแต่กรณีไม่ต่ำกว่าร้อยละ ๑๐ ณ วันสิ้นเดือนล่าสุดก่อนวันยื่นคำขอ๔.๔มีอัตราส่วนสินทรัพย์ด้อยคุณภาพต่อสินทรัพย์รวมไม่เกินร้อยละ ๑๕ ณวันสิ้นเดือนล่าสุดก่อนวันยื่นคำขอ๔.๕กันเงินสำหรับสินทรัพย์ที่สงสัยว่าจะไม่มีราคาหรือเรียกคืนไม่ได้ให้เพียงพอตามหลักเกณฑ์ที่ธนาคารแห่งประเทศไทยกำหนดและตามผลการตรวจสอบของพนักงานเจ้าหน้าที่หรือผู้ตรวจการธนาคารพาณิชย์๔.๖ผู้ที่มีสิทธิยื่นคำขอจะต้องไม่มีบุคคลอื่นเข้ามาเป็นผู้ถือหุ้นหลักรายใหม่ตั้งแต่วันที่รัฐมนตรีลงนามในประกาศฉบับนี้จนถึงวันที่ได้รับใบอนุญาตประกอบการธนาคารพาณิชย์หรือจนถึงวันที่ได้รับแจ้งการไม่เห็นชอบคำขอที่ยื่นแล้วแต่กรณีเว้นแต่การเข้ามาเป็นผู้ถือหุ้นหลักรายใหม่เนื่องจากกรณีการควบหรือรวมกิจการตามแผนการควบหรือรวมกิจการที่รัฐมนตรีเห็นชอบข้อ ๕ผู้ที่มีสิทธิยื่นคำขอจัดตั้งธนาคารพาณิชย์ที่ไม่ใช่ธนาคารพาณิชย์เพื่อรายย่อยต้องมีแผนที่จะควบหรือรวมกิจการหรือรับโอนสินทรัพย์และหนี้สินทั้งหมดหรือส่วนใหญ่จากบริษัทเงินทุนและ/หรือบริษัทเครดิตฟองซิเอร์แห่งอื่นอีกอย่างน้อย๑ แห่ง ตามหลักเกณฑ์ วิธีการและเงื่อนไขที่ธนาคารแห่งประเทศไทยกำหนดหมวด๓การยื่นคำขอจัดตั้งธนาคารพาณิชย์ ข้อ ๖ บริษัทที่ประสงค์จะขออนุญาตจัดตั้งธนาคารพาณิชย์ตามประกาศนี้ให้ยื่นคำขอพร้อมสำเนา ๑ ชุด ที่ธนาคารแห่งประเทศไทย เลขที่ ๒๗๓ ถนนสามเสน แขวงวัดสามพระยาเขตพระนคร กรุงเทพฯ ๑๐๒๐๐ ในเวลาทำการภายใน ๖เดือนนับแต่วันที่ประกาศนี้มีผลใช้บังคับและธนาคารแห่งประเทศไทยจะตรวจสอบความครบถ้วนของเอกสารพร้อมจัดเตรียมเอกสารเพื่อประกอบการพิจารณาคำขออนุญาตให้แล้วเสร็จ ภายใน ๑เดือนนับแต่วันสิ้นสุดเวลาการยื่นคำขอตามประกาศนี้ข้อ ๗บริษัทที่จะขอจัดตั้งธนาคารพาณิชย์ต้องยื่นคำขอพร้อมด้วยเอกสารต่อไปนี้๗.๑ข้อมูลของบริษัทผู้ยื่นคำขอ ซึ่งรวมถึงโครงสร้างผู้ถือหุ้นรายชื่อกรรมการและผู้บริหารระดับสูง โครงสร้างกลุ่มธุรกิจ และงบการเงินย้อนหลัง ๒ปี๗.๒แผนการประกอบธุรกิจหลังจากได้รับอนุญาตให้จัดตั้งธนาคารพาณิชย์มีรายละเอียดดังนี้(๑)ประมาณการงบการเงินไม่ต่ำกว่า ๓ ปีโดยในปีแรกต้องแสดงรายละเอียดของงบการเงินเป็นรายไตรมาส(๒)รายละเอียดของโครงสร้างองค์กรพร้อมคำอธิบายหน้าที่ของเจ้าหน้าที่ที่เกี่ยวข้องในการบริหารงานของธนาคารพาณิชย์ที่ขอจัดตั้งรวมทั้งระบุคุณสมบัติและประสบการณ์ของบุคลากรหลักของธนาคารพาณิชย์ที่ขอจัดตั้งและให้เสนอรายชื่อประธานกรรมการประธานกรรมการบริหาร และ/หรือประทานเจ้าหน้าที่บริหาร กรรมการผู้จัดการใหญ่รองผู้จัดการใหญ่ รวมทั้งตำแหน่งอื่นที่เทียบเท่าไม่ว่าจะเรียกชื่อประการใดด้วยทั้งนี้บุคคลที่จะดำรงตำแหน่งดังกล่าวข้างต้นจะต้องมีคุณสมบัติและไม่มีลักษณะต้องห้ามดังต่อไปนี้ก.มีความสามารถในการบริหาร โดยมีผลงานการบริหารที่ดีในอดีตจนถึงปัจจุบัน ทั้งนี้บุคคลที่จะดำรงตำแหน่งประธานเจ้าหน้าที่บริหารหรือประธานกรรมการบริหารที่ปฏิบัติหน้าที่เต็มเวลากรรมการผู้จัดการใหญ่รองผู้จัดการใหญ่และตำแหน่งอื่นที่เทียบเท่าไม่ว่าจะเรียกชื่อประการใดของธนาคารพาณิชย์จะต้องมีประสบการณ์ในตำแหน่งระดับสูงในการจัดการและบริหารธนาคารพาณิชย์หรือสถาบันการเงินที่เชื่อถือได้เป็นเวลาไม่ต่ำกว่า๕ ปีข.มีความซื่อสัตย์สุจริตค.ไม่เคยมีประวัติเสียหาย หรือไม่เคยดำเนินกิจการใดที่มีลักษณะอันเป็นการหลอกลวงหรือแสดงถึงการขาดความรับผิดชอบหรือความรอบคอบหรือสะท้อนถึงวิธีการทำธุรกิจที่ไม่เป็นธรรมหรือไม่น่าเชื่อถือหรือไม่เคยทำธุรกิจหรือเกี่ยวข้องกับการทำธุรกิจที่ทำให้เกิดข้อสงสัยเกี่ยวกับความสามารถหรือความรอบคอบของบุคคลนั้นง.ไม่เป็นหรือเคยเป็นบุคคลล้มละลายจ.ไม่มีปัญหาในการชำระเงินต้น หรือดอกเบี้ยกับสถาบันการเงินฉ.ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นการกระทำความผิดที่ได้กระทำโดยประมาทหรือความผิดลหุโทษช.ไม่เคยถูกธนาคารแห่งประเทศไทยหรือสำนักงานคณะกรรมการกำกับหลักทรัพย์และตลาดหลักทรัพย์สั่งถอดถอนจากการเป็นผู้บริหารสถาบันการเงินใดมาก่อนซ.ไม่เคยถูกธนาคารแห่งประเทศไทยหรือสำนักงานคณะกรรมการกำกับหลักทรัพย์และตลาดหลักทรัพย์หรือหน่วยงานของรัฐทั้งในประเทศและต่างประเทศซึ่งมีหน้าที่กำกับและควบคุมสถาบันการเงินกล่าวโทษร้องทุกข์หรือกำลังถูกดำเนินคดีในความผิดฐานฉ้อโกง หรือทุจริตตามกฎหมายว่าด้วยการธนาคารพาณิชย์กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์กฎหมายว่าด้วยหลักทรัพย์และตลาดหลักทรัพย์หรือกฎหมายว่าด้วยการกำกับและควบคุมสถาบันการเงินนั้นทั้งนี้ให้กรรมการผู้มีอำนาจลงนามของบริษัทผู้ยื่นคำขอลงนามรับรองคุณสมบัติและการไม่มีลักษณะต้องห้ามของบุคลากรข้างต้นด้วย(๓)รายละเอียดของคณะกรรมการและคณะกรรมการชุดย่อยซึ่งรวมถึงคุณสมบัติและประสบการณ์ของคณะกรรมการโดยคณะกรรมการธนาคารพาณิชย์ต้องประกอบด้วยกรรมการอิสระอย่างน้อย ๓ คน หรือ ๑ ใน ๔แล้วแต่จำนวนใดจะสูงกว่า และต้องจัดตั้งคณะกรรมการชุดย่อย ๒ ชุดคือคณะกรรมการตรวจสอบและคณะกรรมการบริหารความเสี่ยง โดยมีโครงสร้าง คุณสมบัติบทบาทหน้าที่และความรับผิดชอบของกรรมการตามแนวทางที่ธนาคารแห่งประเทศไทยประกาศกำหนด(๔)รายละเอียดโครงสร้างผู้ถือหุ้นหลัก ซึ่งรวมถึงรายชื่อประวัติและสัดส่วนการถือหุ้นในธนาคารพาณิชย์ที่ขอจัดตั้งของผู้ถือหุ้นแต่ละราย ทั้งนี้ผู้ถือหุ้นรายใหญ่ซึ่งถือหุ้นตั้งแต่ร้อยละ ๑๐ของจำนวนหุ้นที่จำหน่ายได้แล้วทั้งหมดต้องมีคุณสมบัติและไม่มีลักษณะต้องห้ามตามที่ระบุในข้อ๗.๒ (๒) ข. ถึง ซ. ด้วย(๕) แผนการขายกิจการหรือคืนใบอนุญาตและ/หรือรับโอนสินทรัพย์และหนี้สินจากสถาบันการเงินแห่งอื่นภายใต้กลุ่มธุรกิจเดียวกันในกรณีที่มีสถาบันการเงินมากกว่า ๑ แห่งภายในกลุ่มธุรกิจเดียวกัน(๖) แผนการเปิดสาขา(๗)แผนการควบหรือรวมกิจการหรือรับโอนสินทรัพย์และหนี้สินทั้งหมด หรือส่วนใหญ่จากบริษัทเงินทุนและ/หรือบริษัทเครดิตฟองซิเอร์แห่งอื่นอย่างน้อย๑ แห่ง ในกรณียื่นขอจัดตั้งธนาคารพาณิชย์ที่ไม่ใช่ธนาคารพาณิชย์เพื่อรายย่อยโดยระบุรายชื่อบริษัทเงินทุนและ/หรือบริษัทเครดิตฟองซิเอร์ที่ได้ดำเนินการควบหรือรวมกิจการหรือโอนสินทรัพย์และหนี้สินหรือเข้าร่วมทุนแล้วหรือที่กำลังอยู่ระหว่างดำเนินการรวมทั้งรายละเอียดเกี่ยวกับฐานะที่สำคัญของบริษัทเหล่านั้น เช่นจำนวนเงินกองทุนสุทธิ สินทรัพย์ หนี้สินและเงินทุนของบริษัทที่จะควบหรือรวมกิจการหรือโอนสินทรัพย์และหนี้สินหรือเข้าร่วมทุนวิธีการประเมินมูลค่าสินทรัพย์และการบริหารและฟื้นฟูสินทรัพย์ด้อยคุณภาพ เป็นต้นพร้อมมติคณะกรรมการของทุกบริษัทที่จะควบหรือรวมกิจการหรือโอนสินทรัพย์และหนี้สินหรือเข้าร่วมทุน๗.๓แผนการเตรียมการเพื่อรองรับการประกอบธุรกิจของธนาคารพาณิชย์โดยต้องแสดงหลักฐานเพื่อให้แน่ใจว่าจะสามารถปฏิบัติตามเงื่อนไขดังต่อไปนี้ได้ครบถ้วน(๑)มีระบบการบริหารและจัดการความเสี่ยงประเภทต่างๆ ที่สามารถบ่งชี้ และสามารถวัดควบคุม ติดตามระดับความเสี่ยงโดยรวมองค์กรได้ซึ่งรวมถึง ความเสี่ยงด้านกลยุทธ์ (Strategicrisk) ความเสียงด้านเครดิต (Credit risk) ความเสี่ยงด้านตลาด(Market risk)ความเสียงด้านสภาพคล่อง (Liquidity risk) และความเสี่ยงด้านปฏิบัติการ(Operational risk) ซึ่งรวมถึงความเสี่ยงด้านกฎหมาย Legalrisk) และความเสี่ยงจากชื่อเสียง (Reputational Risk)(๒)มีนโยบายชัดเจนในเรื่องการให้กู้ยืมแก่กลุ่มธุรกิจหรือธุรกิจที่มีความสัมพันธ์เกี่ยวเนื่องกับธนาคารที่ขอจัดตั้งนั้นรวมทั้งมีระบบข้อมูลติดตามยอดสินเชื่อและภาระผูกพันคงค้างแก่กลุ่มธุรกิจข้างต้นหากมีนโยบายที่แตกต่างไปจาการให้กู้ยืมแก่ลูกค้าทั่วไปจะต้องชี้แจงเหตุผล(๓)มีระบบการควบคุมภายในที่มีความชัดเจนเป็นรูปธรรมโดยเฉพาะอย่างยิ่งเรื่องการแบ่งหน้าที่ความรับผิดชอบวงเงินการอนุมัติสินเชื่อ เงินลงทุนหรือค่าใช้จ่ายต่างๆ(๔)มีระบบประเมินคุณภาพสินทรัพย์ซึ่งครอบคลุมถึงการจ่ายชำระดอกเบี้ยและเงินต้นของลูกค้า การประเมินราคาหลักประกันและการกันเงินสำรองตามประกาศธนาคารแห่งประเทศไทย(๕)มีบุคลากรที่มีความรู้และประสบการณ์ที่เกี่ยวข้องกับการดำเนินธุรกิจการเงินการธนาคาร และมีการจัดสรรบุคลากรภายในองค์กรอย่างเหมาะสมโดยพิจารณาถึงความสอดคล้องกันระหว่างความรู้และประสบการณ์เฉพาะด้านของบุคลากรหน้าที่ความรับผิดชอบของบุคลากรในแต่ละหน่วยงานและแผนการประกอบธุรกิจหมวด๕การพิจารณาให้ใบอนุญาตให้ประกอบการธนาคารพาณิชย์ ข้อ ๘ให้คณะกรรมการพิจารณาคำขออนุญาตจัดตั้งธนาคารพาณิชย์ตามแผนพัฒนาระบบสถาบันการเงินที่รัฐมนตรีแต่งตั้ง(คณะกรรมการฯ) ดำเนินการพิจารณาคำขออนุญาตจัดตั้งธนาคารพาณิชย์ตามหลักเกณฑ์วิธีการ และเงื่อนไขแห่งประกาศนี้เพื่อคัดเลือกผู้ที่สมควรให้จัดตั้งธนาคารพาณิชย์เสนอต่อรัฐมนตรีว่าการกระทรวงการคลัง ในการนี้ ให้คณะกรรมการฯมีอำนาจพิจารณาและวินิจฉัยชี้ขาดปัญหาที่เกี่ยวข้องกับหลักเกณฑ์ วิธีการและเงื่อนไขดังกล่าวและมีอำนาจเรียกหลักฐานและเอกสารใดๆจาดผู้ยื่นคำขออนุญาตจัดตั้งธนาคารพาณิชย์เพิ่มเติมจากที่กำหนดไว้ในประกาศนี้เพื่อประกอบการพิจารณาได้ข้อ ๙ เมื่อคณะกรรมการฯพิจารณาคำขออนุญาตจัดตั้งธนาคารพาณิชย์แล้วให้คณะกรรมการฯเสนอรายชื่อผู้ที่สมควรให้จัดตั้งธนาคารพาณิชย์ต่อรัฐมนตรีเพื่อขอความเห็นชอบภายใน๓ เดือน นับแต่ได้รับคำขอและเอกสารประกอบการพิจารณาครบถ้วนและรัฐมนตรีจะพิจารณาให้แล้วเสร็จภายใน ๒ เดือนนับแต่ได้รับผลการพิจารณาจากคณะกรรมการฯในการให้ความเห็นชอบรัฐมนตรีอาจกำหนดเงื่อนไขอื่นได้ด้วยก็ได้ข้อ ๑๐ เมื่อรัฐมนตรีพิจารณาให้ความเห็นชอบให้บริษัทใดดำเนินการจัดตั้งธนาคารพาณิชย์แล้วให้บริษัทที่ได้รับความเห็นชอบดำเนินการดังต่อไปนี้๑๐.๑ในกรณีที่มีสถาบันการเงินมากกว่า ๑ แห่งภายในกลุ่มธุรกิจเดียวกันให้บริษัทนั้นดำเนินการควบหรือรวมกิจการ ขายกิจการหรือคืนใบอนุญาตและ/หรือรับโอนสินทรัพย์และหนี้สินจากสถาบันการเงินแห่งอื่นภายใต้กลุ่มธุรกิจเดียวแล้วแต่กรณีให้เสร็จสิ้นภายใน ๑ ปี นับแต่วันที่ได้รับความเห็นชอบ๑๐.๒ในกรณียื่นขอจัดตั้งธนาคารพาณิชย์ที่ไม่ใช่ธนาคารพาณิชย์เพื่อรายย่อยให้บริษัทนั้นดำเนินการควบหรือรวมกิจการหรือรับโอนสินทรัพย์และหนี้สินทั้งหมดหรือส่วนใหญ่จากบริษัทเงินทุนและ/หรือบริษัทเครดิตฟองซิเอร์แห่งอื่นอย่างน้อย๑ แห่งตามแผนงานที่ได้รับความเห็นชอบและให้บริษัทเงินทุนและ/หรือบริษัทเครดิตฟองซิเอร์ที่ถูกควบหรือรวมกิจการหรือโอนสินทรัพย์และหนี้สินให้บริษัทแล้วทุกแห่งคืนใบอนุญาตภายใน ๑ ปีนับตั้งแต่วันที่ได้รับความเห็นชอบ เว้นแต่ในกรณีที่มีเหตุจำเป็นอันควรธนาคารแห่งประเทศไทยอาจพิจารณาผ่อนผันให้ ทั้งนี้ ไม่เกิน ๖เดือนนับแต่วันที่ครบกำหนดให้ดำเนินการเสร็จสิ้น๑๐.๓ให้บริษัทเสนอรายชื่อประธานกรรมการ ประธานกรรมการบริหาร กรรมการผู้จัดการใหญ่คณะกรรมการบริษัท และผู้บริหารระดับสูงของธนาคารที่จะจัดตั้งขึ้นเพื่อธนาคารแห่งประเทศไทยให้ความเห็นชอบก่อนวันเปิดดำเนินการ๑๐.๔ในกรณีที่บริษัทที่ได้รับความเห็นชอบเป็นบริษัทเงินทุนหลักทรัพย์ให้บริษัทนั้นแยกธุรกิจหลักทรัพย์ออกไปดำเนินการในบริษัทหลักทรัพย์ภายใน ๑ ปี นับแต่วันที่ได้รับความเห็นชอบข้อ ๑๑ เมื่อได้ดำเนินการตามข้อ ๑๐และเงื่อนไขที่รัฐมนตรีกำหนดเพิ่มเติมครบถ้วนแล้วให้ขอรับใบอนุญาตประกอบการธนาคารพาณิชย์ต่อรัฐมนตรี ทั้งนี้จะต้องปฏิบัติตามเงื่อนไขดังต่อไปนี้๑๑.๑ ต้องเปิดดำเนินการธนาคารพาณิชย์ภายใน๑ ปีนับแต่วันที่ได้รับความเห็นชอบ เว้นแต่ในกรณีที่มีเหตุจำเป็นธนาคารแห่งประเทศไทยจะพิจารณาผ่อนผันโดยกำหนดเงื่อนไขเพิ่มเติมใดๆ ก็ได้๑๑.๒ต้องคืนใบอนุญาตประกอบธุรกิจเงินทุนหรือใบอนุญาตประกอบธุรกิจเครดิตฟองซิเอร์แล้วแต่กรณีให้แก่กระทรวงการคลังในวันที่เปิดดำเนินการและให้คงกิจการธนาคารพาณิชย์ที่ได้รับอนุญาตให้จัดตั้งไว้เพียงรูปแบบเดียว๑๑.๓ ณวันเปิดดำเนินการ ธนาคารพาณิชย์จะต้องมีเงินกองทุนชั้นที่ ๑ไม่ต่ำกว่าเกณฑ์ดังต่อไปนี้ ๑๑.๓.๑ต้องไม่ต่ำกว่า ๕,๐๐๐ ล้านบาท สำหรับธนาคารพาณิชย์ที่ไม่ใช่ธนาคารพาณิชย์เพื่อรายย่อย ๑๑.๓.๒ต้องไม่ต่ำกว่า ๒๕๐ ล้านบาท สำหรับธนาคารพาณิชย์เพื่อรายย่อย๑๑.๔การแต่งตั้งและเปลี่ยนแปลงกรรมการ ประธานเจ้าหน้าที่บริหาร ผู้จัดการใหญ่รองผู้จัดการใหญ่ และตำแหน่งอื่นที่เทียบเท่าไม่ว่าจะเรียกชื่อประการใดต้องได้รับอนุญาตจากธนาคารแห่งประเทศไทย๑๑.๕การเปลี่ยนแปลงโครงสร้างผู้ถือหุ้นซึ่งถือหุ้นเกินกว่าร้อยละ ๕ของจำนวนหุ้นที่จำหน่ายได้แล้วทั้งหมดของธนาคารพาณิชย์จะต้องได้รับอนุญาตจากธนาคารแห่งประเทศไทยหรือให้เป็นไปตามกฎหมายที่ใช้กำกับดูแลธนาคารพาณิชย์การนับจำนวนหุ้นที่ถือตามวรรคหนึ่งให้นับรวมหุ้นที่ผู้เกี่ยวข้องถืออยู่หรือมีไว้ด้วย ทั้งนี้ ตามหลักเกณฑ์ วิธีการและเงื่อนไขที่ธนาคารแห่งประเทศไทยจะประกาศกำหนด๑๑.๖การดำรงเงินกองทุนของธนาคารพาณิชย์เพื่อรายย่อยสำหรับรองรับความเสี่ยงจากการให้สินเชื่อแก่วิสาหกิจขนาดกลางและขนาดย่อมรวมทั้งประชาชนรายย่อยจะต้องเป็นไปตามหลักเกณฑ์การดำรงเงินกองทุนตามที่ธนาคารแห่งประเทศไทยจะประกาศกำหนด๑๑.๗ภายหลังจากที่ได้เปิดดำเนินการ แล้วอย่างน้อย ๓ ปีหากธนาคารพาณิชย์เพื่อรายย่อยประสงค์จะขอปรับสถานะให้ประกอบการธนาคารพาณิชย์ได้เท่าเทียมกับธนาคารพาณิชย์อื่นก็สามารถยื่นขอต่อธนาคารแห่งประเทศไทยได้โดยนำหลักเกณฑ์ตามหมวด๒ และหมวด ๓ ของประกาศฉบับนี้มาใช้บังคับโดยอนุโลม ทั้งนี้ จำนวนเงินกองทุนชั้นที่๑ จะต้องเป็นไปตามที่ธนาคารแห่งประเทศไทยจะประกาศกำหนด แต่ไม่ต่ำกว่าที่กำหนดในข้อ๑๑.๓.๑ ตามประกาศฉบับนี้ โดยธนาคารแห่งประเทศไทยจะพิจารณาความเหมาะสมของภาวะเศรษฐกิจในขณะนั้นโดยอนุโลมก่อนนำเสนอรัฐมนตรีพิจารณาต่อไปข้อ ๑๒[๑] ประกาศนี้ให้ใช้บังคับตั้งแต่วันที่ ๑กุมภาพันธ์ พ.ศ. ๒๕๔๗ เป็นต้นไปประกาศณ วันที่ ๒๓ มกราคม ๒๕๔๗ร้อยเอกสุชาติ เชาว์วิศิษฐรัฐมนตรีว่าการกระทรวงการคลังพรพิมล/พิมพ์๓๐เมษายน ๒๕๔๗[๑] รก.๒๕๔๗/พ๑๑ง/๑/๒๘มกราคม ๒๕๔๗